\*\*\* **องค์การบริหารส่วนตำบลหัวนา** เปิดรับยืนยันสิทธิการขอรับเงินเบี้ยยังชีพผู้สูงอายุ สำหรับผู้สูงอายุ ที่มีอายุ 60 ปีบริบูรณ์ ที่ยังไม่เคยยืนยันสิทธิการขอรับเงินเบี้ยยังชีพผู้สูงอายุ และผู้สูงอายุที่จะมีอายุครบ 60 ปี ซึ่งเกิดก่อนวันที่ 2 กันยายน 2508 มีสัญชาติไทย และมีภูมิลำเนาอยู่ในเขตองค์การบริหารส่วนตำบลหัวนา #ตำบลหัวนา ตามทะเบียนบ้าน หรือผู้ที่ได้ย้ายทะเบียนบ้านมาใหม่ และยังไม่ได้ยืนยันสิทธิการขอรับเงินเบี้ยยังชีพผู้สูงอายุ โดยสามารถมาขึ้นยืนยันสิทธิการขอรับเบี้ยยังชีพผู้สูงอายุ ได้ ตั้งแต่บัดนี้ – เดือนกันยายน 2567  โดยเตรียมเอกสารหลักฐาน ดังนี้

**หลักฐานที่ใช้ในการยืนยันสิทธิ** ได้แก่

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย

2. ทะเบียนบ้านฉบับปัจจุบัน

3. สมุดบัญชีเงินฝากธนาคาร ประเภทออมทรัพย์ในนามผู้มีสิทธิหรือผู้รับมอบอำนาจจากผู้มีสิทธิ

กรณีผู้รับมอบอำนาจ >>> เอกสารเพิ่มเติม คือ ใบรับมอบอำนาจ 1 ฉบับ (และสำเนาเอกสารของผู้สูงอายุที่ต้องการยืนยันสิทธิตามข้างต้น)

โดยสามารถมายื่นเอกสารได้ด้วยตนเอง หรือมอบอำนาจเป็นลายลักษณ์อักษรให้ผู้อื่นเป็นผู้ยืนยันสิทธิการขอรับเงินเบี้ยยังชีพผู้สูงอายุแทน  และยื่นเอกสารหลักฐาน ได้ที่ งานพัฒนาชุมชน สำนักปลัด องค์การบริหารส่วนตำบลหัวนา ชั้น 1 เวลา 08.30 - 16.30 น. (ในวันและเวลาราชการ) สอบถามเพิ่มเติม ได้ที่ สำนักปลัด งานพัฒนาชุมชน โทรศัพท์ 0 4231 5962

